Innayon ni Kapitan Jun Tuyor a naaramid pay ti tampi ti sidiran ti kalsada (stoned lined canal) iti abagatan ti barangay tapno saan nga agtawataw ti ayus no katudona ket maliklikan ti panagbunnong ti danum ken pannakalayus dagiti agnaed iti asideg ti kalsada ken kasta met a naikkan ti streetlights ditoy para kadagiti agdaliasat nangruna iti rabii.
Iti sabali a bangir, mabenepisiaran pay dagiti agdaldaliasat nga umili iti nakongkreto a paset ti kalsada iti sumrekan iti Barangay Turod Patac iti amianan a daya ti Brgy. Bonifacio. Imbatad ni Kapitan Jun Tuyor a daytoy ket inlungalong ti Gobierno Munisipal iti pannakasementona ken inikkan met ti Konseho ti Barangay iti streetlights a bagnos dagiti agdaliasat nangruna iti rabii. # (Web In-Action)
ilo_Latn ilo_Latn